Чимбулак

Чимбүлак () — Казакъстанда , Алматы янындагы, Заилийский Алатау сыртында урнашкан популяр тау чаңгысы курорты, "Медеу" югары тау шугалагыннан бераз югарырак урнашкан.
Чимбулак төбәге 2200-2500 м биеклектә Иле-Алатауский милли паркы территориясендә урнашкан, Талгар үткеле 3200 м биеклектә, якындагы түбәләрдә: Школьник түбәсе - 3590 м, Амангелде түбәсе пигы - 3999 м, Абай түбәсе - 4010 м, Нурсолтан түбәсе(элегрәк Комсомол түбәсе булган) - 4376 м. Ел саен  альпиниада кысаларында иң югары ноктасы Нурсолтанга күтәрелү башкарыла.
 Тасвирламасы 
мини|слева|Талгар кичүендә Чимбулак курорты тау чаңгысы трассасының югары ноктасы
Уңай табигый шартлар туристларны, альпинистларны, тау чаңгычыларын бу районга җәлеп итә, 900-1000 м биеклек чаңгы трассаларын төзергә мөмкинлек бирә. Шуңа бәйле рәвештә, 1954 елдан бирле биредә "Чимбулак" тау чаңгысы спорт базасы эшли башлады. Талгардан төшү трассасының озынлыгы 3500 м, слалом-гигант 1500 м, уртача киңлеге 25 м, авышлыгы 11-29°м. Мондый параметрлар спортчыларга шуып төшү дәвамында тизлекне үстерергә мөмкинлек бирә. Чимбулакның иң биек ноктасына заманча канат юлы буйлап менәргә мөмкин, ул "Медеу" боз шугалагыннан 800 метр ераклыкта башлана.

Канат юлының беренче секциясе Чимбулак тау чаңгысы трассаларының аскы ноктасына илтә, анда чаңгы, сноуборд һәм җиһазлар прокаты, кабымлык һәм рестораннар урнашкан. Канатлы юлның икенче секциясе якынча трассаның уртасына алып бара, аннан инде төшә башларга яки юлның өченче секциясенә күчереп утыртырга була, ул Чимбулакның иң биек ноктасына, аннан югарырак болытлар биеклегендәге Талгар үткеленә китерәчәк.

 Тарихы 
Тау чаңгысы спорты буенча беренче тапкыр Чимбулакта ярышлар 1950 елдан башлана. Чимбулак тау чаңгысы спорт базасы 1954 елда эшли башлый. Ярышлар башланганда спортчылар өчен уңайлы ун агач йорт, ашханә һәм клуб оештырылган, алар яхшы җиһазландырылган, пар белән җылытыла, электр яктырткычлар чаңгы трассасы янында урнашкан. Чимбулак совет чорында тау чаңгычыларының күнегүләр базасы булган, бу тауда 5 тапкыр СССР һәм Казакъстан чемпионаты үткәрелгән. 1954 елның мартында курортта канат-буксировка юлының 1500 метрлы корыч линиясе эшли башлый.

1961 елдан башлап «Казакъ спорт җәмгыятьләре һәм оешмалары советы» тау чаңгычыларының ел саен «Көмеш эдельвейс» призына ачык ярышларын үткәрә. Батырлык һәм намуслылык символына әверелгән, легендар биеклек чәчәге төшерелгән медальләр белән слалом, гигант һәм тизйөрешле төшү буенча җиңүчеләр бүләкләнде, ә зур медаль тау чаңгысы ярышларында иң яхшы өч көрәштә бирелде.

1983 елдан "Чимбулак" базасы тау чаңгысы әзерлеге Олимпия үзәге сыйфатында эшли башлады. 220 урынлы 4 катлы кунакханә, фин мунчасы, медицина үзәге төзелде, берничә яңа тизлекле күтәргеч төзелде. Шул ук елда «Пансионат - 20 нче терәк» канат юлы файдалануга тапшырылды. Аның озынлыгы 2 км һәм соңгы нокталарның биеклеге 600 метр.

2011 елның 28 декабреннән Quiksilver Chimba Park фристайл-паркы үз эшен башлады.

2013 елның мартында Россия "Форбс" Чимбулакны россиялеләр өчен иң яхшы визасыз курортлар унлыгына кертте.Forbes включил «Шымбулак» в список 10 безвизовых горнолыжных курортов
 Объект милекчеләре 
Совет чорында  Чимбулак тау чыңгысы комплексы дәүләт милкендә булган. 2000 еллар башыннан Җаваплылыгы чикләнгән  «Chimbulak Development» җәмгыятенең шәхси милкендә.
 Моны да карагыз 
Октябрь мәгарәсе — Казакъстанның иң зур мәгарәсе, Чимбулактан 3 км ераклыкта урнашкан.
 Искәрмәләр 

 Тышкы сылтамалар 
 Официальный сайт Шымбулака 
 Чимбулак на сервисе Яндекс.Панорамы.

Төркем:Алматы өлкәсеКазакъстан